Հրաչ Երուանդ

Հրաչ Երուանդ (բուն անունով՝ Նշան Եաղուպեան, ),  հայ հասարակական գործիչ, հրապարակագիր։ Ռամկավար Կուսակցութեան ղեկավար գործիչ։

 Կենսագրական գիծեր 
Ծնած է Խարբերդ։ Նախնական եւ երկրորդական ուսումը ստացած է ծննդավայրին մէջ, նախ՝ Թլկատինցիի Կեդրոնական վարժարանին, ապա՝ Եփրատ Գոլէճի:
Անցնելով Միացեալ Նահանգներ, հետեւած է Պոսթընի համալսարանի իրաւաբանական ճիւղին։ Անդամակցած է Վերակազմեալ Հնչակեան, ապա՝ Ռամկավար Ազատական կուսակցութեան։

Խմբագրած է մէկէ աւելի թերթեր, որոնց էջերուն ստորագրած է բազմաթիւ յօդուածներ․ ինչպէս՝

 «Արագած» (Նիւ Եորք),
 «Պահակ» (Պոսթընի),
 «Արօր» (Ֆրեզնօ),
 «Ապագայ» (Փարիզ),
 «Ժողովուրդի ձայնը - Ժամանակ» (Կ. Պոլիս),
 «Պայքար» (Պոսթընի) պարբերականները։ 

Առանձին հատորով հրատարակած է քանի մը գիրքեր։

1923 թուականէն շրջագայած է հայ գաղթավայրերը։ 1926-ին եւ 1934-ին այցելած է Խորհրդային Հայաստան եւ Փարիզ վերադարձած է 3 Յունուար 1935-ին։

 Ծանօթագրութիւններ 

Ստորոգութիւն:Հայ հասարակական գործիչներ
Ստորոգութիւն:Հայ հրապարակագիրներ